ผมเคยแอบหลงรักคุณนายเธอ ตั้งแต่ช่วงแรกๆ ที่ได้รู้จักกัน จำได้ว่าตอนนั้นเดินผ่านแล้วแบบหอม หวาน อร่อย แบบใช่เลย เลยต้องคอยมาแวะเวียนหาอยู่บ่อยๆ แต่หลังจากที่เธอหนีไป(ราคาขึ้นแบบโหดเอาการ) เราก็ไม่ได้เจอกันอีก วันนี้ผ่านมาเจอเลยขอระลึกความหลังหน่อย(แต่ไม่เห็นบราวนี่ของชอบเลย) แอบใช้สิทธิลูกค้า AIS ซื้อคุกกี้ ราคา 39 บาท 4 ชิ้น ลด 25 บาทเลยจัดมา semichoc macadamia,macadamia butter,white choc macadamia,triple choc ชิ้นแรกที่ชิม กลับเหมือนรู้สึกธรรมดามาก ออกหวานมากไปด้วยซ้ำ ต้องทิ้งระยะไปอีกหลายชั่วโมงกว่าจะลองชิ้นที่สอง  หลังจากนั้นความรู้สึกเก่าๆก็กลับมา ชิ้นที่ 3 กับ 4 ตามมาหมดภายในไม่ถึง 5 นาที แบบแอบเสียดายที่หมดซะแล้ว สรุปแล้วเธอทำให้ถ่านไฟเก่าผมลุกขึ้นมาจนได้สิท่า ^_^